CGS เตือนลูกค้ายืนยันตัวตน ก่อนเทรดรูปแบบใหม่ 1 ต.ค.64
CGS แจ้งเตือนลูกค้าอัพเดตข้อมูลยืนยันตัวตน ยกระดับความปลอดภัยในการเทรดด้วยระบบ OTP แบบ 2FA ภายใน 30 ก.ย. 64 นี้
CGS แจ้งเตือนลูกค้าอัพเดตข้อมูลยืนยันตัวตน ยกระดับความปลอดภัยในการเทรดด้วยระบบ OTP แบบ 2FA ภายใน 30 ก.ย. 64 นี้
29 ก.ย. 2564

บริษัทหลักทรัพย์ คันทรี่ กรุ๊ป จำกัด (มหาชน) หรือ CGS แจ้งเตือนลูกค้าอัพเดตข้อมูลยืนยันตัวตน ยกระดับความปลอดภัยในการเทรด “กำหนดการยืนยันตัวตน 2 ขั้นตอน (2FA)” โดยให้ทำการ Update หมายเลขโทรศัพท์มือถือ (หมายเลขในประเทศไทยเท่านั้น) และ อีเมลให้เป็นปัจจุบัน ตามประกาศของ สำนักงาน ก,ล.ต.
โดย CGS ขอแนะนำให้ท่านลูกค้าดำเนินการให้แล้วเสร็จภายในวันที่ 30 ก.ย. 64 นี้ มิฉะนั้นจะไม่สามารถเข้าใช้งานระบบการลงทุนได้ โดยระบบจะเริ่มเปิดใช้งานการยืนยันตัวตน 2 ขั้นตอนตั้งแต่ วันที่ 1 ต.ค. 64 หากลูกค้ายังไม่ยืนยันข้อมูลจะกระทบต่อการใช้งาน โปรแกรม MT4, iFISe, iFISd โปรแกรม iFISe และ iFISd (รับรหัส OTP ผ่าน “PROFIS” ติดตั้งผ่านโทรศัพท์มือถือ Google Play และ App Store) โปรแกรม eFin Trade + Streaming, Log in โปรแกรม ผ่าน www.cgsec.co.th
โดยการทำ Update ต้องใช้รหัส OTP ผ่านหมายเลขโทรศัพท์มือถือ ที่ลูกค้าได้แจ้งไว้กับทางบริษัทฯ ดังนั้น หากหมายเลขโทรศัพท์ของลูกค้าไม่ถูกต้อง,  มีการเปลี่ยนแปลงหมายเลขโทรศัพท์มือถือ, ใช้หมายเลขต่างประเทศอยู่ กรุณาดำเนินการปรับปรุงข้อมูลหมายเลขโทรศัพท์มือถือให้เป็นปัจจุบัน และเป็นหมายเลขโทรศัพท์มือถือ ในประเทศไทยเท่านั้น
ทั้งนี้ ลูกค้าสามารถดูรายละเอียดเพิ่มเติมได้ที่ www.cgsec.co.th หรือสอบถามผู้แนะนำการลงทุนของท่าน